CELEX: 62018TN0244
Language: hr
Date: 2018-04-20 00:00:00
Title: Predmet T-244/18: Tužba podnesena 20. travnja 2018. – Synergy Hellas protiv Komisije

201806150881955092018/C 231/402442018TC23120180702HR01HRINFO_JUDICIAL20180420313222Predmet T-244/18: Tužba podnesena 20. travnja 2018. – Synergy Hellas protiv Komisije
 ---documentbreak--- C2312018HR3120120180420HR0040312322Tužba podnesena 20. travnja 2018. – Synergy Hellas protiv Komisije
   (Predmet T-244/18)2018/C 231/40Jezik postupka: grčki
      Stranke
   
   
      Tužitelj: d.d. Synergy Hellas Anonymi Emporiki Etaireia Parochis Ypiresion Pliroforikis (Αtena, Grčka) (zastupnik: K. Damis, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            usvoji tužbu;
         
      
            —
         
         
            poništi Komisijinu odluku C(2018) 1115 final od 19. veljače 2018. o povratu 76282,08 eura, uvećano za kamatu, od društva „d.d.Synergy HELLAS ANONYMI EMPORIKI ETAIREIA PAROCHIS YPIRESION PLIROFORIKIS”·i
         
      
            —
         
         
            naloži Europskoj komisiji snošenje troškova.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
            1.
         
         
            Prvi tužbeni razlog, koji se temelji na povredi članka 85. Uredbe Komisije (EZ/Euratom) 2342/2002 (
                  1
               ).
            
                     —
                  
                  
                     Odredbama tog članka suprotno je Komisijino odbijanje prihvaćanja legitimnog zahtjeva za produljenje roka za plaćanje, iako je već otplaćeno 73 % glavnice, uključujući cijelu kamatu, i iako je već izdano osobno jamstvo koje je Komisija zatražila za plaćanje cijelog iznosa koji se izvorno duguje uz kamate;
                  
               
                     —
                  
                  
                     obrazloženje Komisije u vezi s temeljnim legitimitetom pobijane mjere je neosnovano;
                  
               
                     —
                  
                  
                     Komisija je povrijedila svoju obvezu obrazlaganja pobijane odluke.
                  
               
      
            2.
         
         
            Drugi tužbeni razlog, koji se temelji na povredi i/ili prekoračenju diskrecijske ovlasti i na povredi načela „dobre uprave”.
            
                     —
                  
                  
                     Komisija je prekoračila granice svoje diskrecijske ovlasti jer je donijela pobijanu odluku bez da je uzela u obzir činjenične podatke koje joj je predočio tužitelj te je predvidjela rješenja koja mogu dovesti do stečaja potonjega.
                  
               
      
            3.
         
         
            Treći tužbeni razlog, koji se temelji na povredi načela proporcionalnosti.
            
                     —
                  
                  
                     Pobijanom odlukom, usto što nije nužna mjera za postizanje cilja kojem se teži, se pretjerano opterećuje tužitelja s obzirom na to da on nastavlja plaćati, i na taj mu se način ugrožava samo postojanje.
                  
               
      (
         1
      )	Uredba Komisije (EZ, Euratom) br. 2342/2002 o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (SL 2002., L 357, str. 1.) (SL, posebno izdanje na hrvatskom jeziku, poglavlje 1., svezak 3., str.7.).